344 
soin Strix aluco paa Øerne; dog at den er talrigere paa 
Individer. 
Om Teng malms Ugle (Strix Tengmalmi) kan jeg kun 
med Sikkerhed anføre, at jeg har den fra Birkelse, hvor 
den er skudt i Haven den 23de Marts 1855. Den kom 
flyvende dertil midt om Dagen. 
Sløruglen (Strix flammea) forekommer, som en i det 
Hele sydligere Fugl, vistnok ikke i Vendsyssel. Den 3die 
Decbr. 1855 fik jeg et Exemplar af denne Fugl fra Ærø, og 
dengang gjaldt det for en Sjeldenhed, at faae den fra det 
egentlige Danmark. Et Par Aar derefter saae jeg Beviser 
for, at den begyndte at udbrede sig i det vestlige Fyen, 
hvor den tidligere ikke vides at være forekommen, og efter- 
haanden er den tiltaget paa Fyen, saa at man nu hører 
Klage over, at den røver Unger og Æg i Dueslagene. Flere 
hertil ankomne Exemplarer vise desuden, at den ikke mere 
kan være nogen Sjeldenhed paa Fyen. Vi have saaledes her 
et Exempel paa, at en Fugl efterhaanden har udbredt sig 
længere mod Nord. 
Den store Hornugle (Strix bubo) skydes af og til i 
Vendsyssel. Efterat den i længere Tid havde været bemær- 
ket i Dronninglund Storskov, modtog jeg en der skudt Han 
den 6te Marts 18G1. Da der endnu derefter viste sig en 
anden Fugl, er det rimeligt, at det har været et Par, som 
vilde yngle. Som bekjendt yngler den sydligere i Jyllands 
Skove. Kammerraad Erichsen modtog saaledes dens Æg i 
Foraaret 1861 fra Mylenberg, hvor dens Rede var fundet paa 
Jorden, ved Siden af et stort Træ. 
Skovhornuglen (Strix otus). Af denne Ugle fandt 
jeg den 28de April 1859 to Reder i Dronninglund Storskov, 
